Rodina Karma

Rodina Karma alebo Rodina Carme je skupina retrográdnych nepravidelných satelitov planéty Jupiter, ktoré obiehajú po približne rovnakej obežnej dráhe a sú rovnakého pôvodu.

Okolo Jupitera obiehajú vo vzdialenosti 22,9 až 24,1 Gm, s orbitálnou inklináciou 164.9° až 165.5° a orbitálnou excentricitou medzi 0,23 a 0,27 (s jednou výnimkou).

Satelity patriace do tejto rodiny:
 Herse
 S/2003 J 10
 Pasithee
 Chaldene
 Arche
 Isonoe
 Erinome
 Kale
 Aitne
 Taygete
 S/2003 J 9
 Carme
 S/2003 J 5
 S/2003 J 19
 Kalyke
 Eukelade
 Kallichore

IAU (International Astronomical Union) si zarezervovala mená končiace na "-e" pre retrográdne satelity vrátane členov tejto rodiny.

 Pôvod 
Veľmi malá disperzia základných orbitálnych prvkov medzi hlavnými členmi rodiny (700 000 km rozdiel vo vzdialenosti obežných dráh, menej ako 0,7° rozdiel v inklinácii) poukazuje na to, že rodina Carme vznikla z jedného pôvodného telesa, ktoré sa nárazom rozdelilo na viac častí. Disperzia môže byť vysvetlená veľmi malým rýchlostným impulzom (5 < δV < 50 m/s). Pôvodné teleso bolo veľkosti dnešného satelita Carme s priemerom ~46 km, ktorý dnes predstavuje 99% hmoty pôdného asteroida.

Dôkaz teórie o pôvodnom telese vychádza z viditeľného sfarbenia satelitov, ktoré sa javia v svetlo červenej (B-V= 0.76 a V-R= 0.47) podobne ako satelity typu D. Tieto informácie sú podobné so skupinou Hilda a s Trójanmi.

 Referencie 

 Pozri aj 
 Jupiter
 Mesiace Jupitera

 Externé odkazy 

 Jupiterove vzdialené satelity 
 Orbitálna a kolízna evolúcia nepravidelných satelitov 
 Fotometrické dráhy nepravidelných satelitov 
 Fotometria mesiacov Jupitera a Saturnu 
 Malé nepravidelné mesiace Jupitera 

Kategória:Mesiace Jupitera